El Govern s'interessa per les necessitats de Castellar del Riu, Capolat i l'Espunyola | NacióBerguedà
El Govern s'interessa per les necessitats de Castellar del Riu, Capolat i l'Espunyola
per Redacció, 9 de març de 2017 a les 15:34 |
La delgada del Govern, Laura Vilagrà, a Capolat | Govern
La delegada de Govern a la Catalunya Central, Laura Vilagrà, ha visitat aquest dimecres els municipis de Castellar del Riu, Capolat i l’Espunyola. En aquests s'ha reunit amb els diferents alcaldes, per tractar temes com el POUM, els Rasos de Peguera, els problemes amb els bolets o el servei d'aigua i xarxa de camins.
A Castellar del Riu, Vilagrà s'ha reunit amb l'alcalde, Adrià Solé, qui li ha exposat la modificació del Pla Urbanístic, el futur dels Rasos o les actuacions posteriors a les llevantades del 2015, així com la petició de posar càmeres de vigilància al Pi de les Tres Branques per evitar actes vandàlics. A Capolat, s'ha reunit amb l'alcaldessa, Mireia Besora, i el primer tinent d'alcalde, Josep Mosoll, on s'ha tractat el deute, el POUM, la processionària i la problemàtica causada amb els boletaires. I a l'Espunyola, la delegada del Govern ha parlat d'aspectes urbanístic, la millora del servei de l'aigua i la xarxa de camins, entre altres projectes relacionats amb la ruralitat.
En tots els casos, la delegada ha signat el Llibre d'Honor dels ajuntaments. Les reunions mantingudes amb els ajuntaments de Castellar del Riu, Capolat i l’Espunyola formen part del cicle de visites que fa la delegada des que va prendre possessió del càrrec als diferents municipis de la Catalunya Central per conèixer de primera mà els projectes i inquietuds dels diferents consistoris i fer-los arribar als departaments corresponents de la Generalitat.
La delegada del Govern, Laura Vilagrà, a l'Espunyola Foto: Delegació del Govern a la Catalunya Central
Política, Castellar del Riu, L'Espunyola, Capolat, Laura Vilagrà, Berguedà, Bagà